

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXXI/2018**

**Dňa:** 22.02.2018

**K bodu programu:** **č. 9**

**Názov materiálu: Návrh dotácií v zmysle VZN č. 44 na rok 2018**

**Materiál obsahuje**: Odporúčanie komisií pri MsZ

Návrh uznesenia

Dôvodová správa

Prehľad žiadostí o poskytnutie dotácie s návrhom komisií

Kritériá prerozdeľovania jednotlivých komisií

Prehľad čerpania dotácií od r. 2010

**Materiál predkladá: Ing. Miroslav SRNKA**

vedúci ekonomicko – majetkového oddelenie

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** Mgr. Iveta REDAJOVÁ

ekonomicko – majetkové oddelenie

**Materiál p r e r o k o v a n ý**

* na zasadnutí Komisie vzdelávania, kultúry a cestovného ruchu pri MsZ dňa 06.02.2018

Prijaté odporúčanie: Komisia vzdelávania, kultúry a cestovného ruchu odporúča schváliť prerozdelenie dotácií podľa priloženého návrhu – oblasť kultúry.

* na zasadnutí Komisie sociálnych vecí, rodiny, bytovej politiky a zdravotníctva pri MsZ dňa 22.01.2018

Prijaté odporúčanie: Komisia sociálnych vecí, rodiny, bytovej politiky a zdravotníctva odporúča schváliť prerozdelenie dotácií podľa priloženého návrhu – oblasť sociálna.

* na zasadnutí Komisie športu a mládeže pri MsZ dňa 29.01.2018

Prijaté odporúčanie: Komisia športu a mládeže odporúča schváliť prerozdelenie dotácií podľa priloženého návrhu – oblasť športu.

* na rokovaní Mestskej rady v Starej Ľubovni dňa 13.02.2018

Prijaté uznesenie:

Mestská rada v Starej Ľubovni po prerokovaní predloženého materiálu odporúča MsZ prerokovať a schváliť dotácie na r. 2018 v zmysle VZN č. 44 a predloženého návrhu a s pripomienkami predloženými na rokovaní MsR:

* prehodnotiť – navýšiť dotáciu pre Klub športovej kulturistiky, Stará Ľubovňa;
* preveriť poskytnutie dotácie na úhradu prevádzkových nákladov Domu sv. Anny v Starej Ľubovni pre Gréckokatolícku charitu, Prešov v zmysle platnej legislatívy.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu schvaľuje dotácie na r. 2018 v zmysle VZN č. 44 a predloženého návrhu.

**D ô v o d o v á s p r á v a**

Žiadosti subjektov o poskytnutie dotácie na základe VZN č. 44 boli preskúmané príslušnými komisiami - Komisiou vzdelávania, kultúry a cestovného ruchu, Komisiou sociálnych vecí, rodiny, bytovej politiky a zdravotníctva a Komisiou športu pri MsZ. Jednotlivé komisie zobrali na vedomie:

1. správy administratívnej finančnej kontroly, ktorú vykonalo ekonomicko -majetkové oddelenie pre všetky subjekty, ktorým bola poskytnutá dotácia v zmysle VZN č. 44 v r. 2017

Výsledky kontroly:

a) zúčtovania všetkých poskytnutých dotácií boli spracované a predložené správne,

úplne a v termíne v zmysle VZN č. 44 o poskytovaní dotácií a uzatvorenej zmluvy

o poskytovaní dotácií

b) finančné operácie sú v súlade so schváleným rozpočtom na príslušný rozpočtový

rok, vnútornými predpismi o hospodárení s verejnými prostriedkami a uzatvorenou

zmluvou

2. správy z vecnej administratívnej a formálnej kontroly žiadostí o poskytnutie dotácie na rok 2018 v zmysle VZN č 44, ktorú vykonalo ekonomicko -majetkové oddelenie pre všetky subjekty, ktoré podali žiadosť o poskytnutie dotácie do 31.12.2017 na rok 2018.

Výsledky kontroly: Všetky žiadosti o poskytnutie dotácie spĺňajú vecné administratívne a formálne náležitosti v zmysle VZN č. 44 o poskytovaní dotácií.

**Správy o administratívnej finančnej kontrole a vecnej administratívnej kontrole sú súčasťou spisov žiadostí o poskytnutie dotácie a zároveň sú k nahliadnutiu aj na ekonomicko - majetkovom oddelení.**

Komisie zhodnotili obsahovú stránku žiadostí. Na základe vopred schválených kritérií navrhujú schváliť prerozdelenie dotácií podľa priloženého návrhu.

Z VZN č. 44 a schváleného rozpočtu na rok 2018 vyplýva toto prerozdelenie:

|  |  |
| --- | --- |
| Suma na prerozdelenia na rok 2018: | 130 000 € |
| Suma na prerozdelenie v oblasti športu: | 91 000 € |
| Suma na prerozdelenie v oblasti kultúry a vzdelávania | 26 000 € |
| Suma na prerozdelenie v sociálnej oblasti | 9 100 € |
| Limit primátora | 3 900 € |

Podľa VZN č. 44 sa od roku 2017 prerozdeľujú dotácie len v jednej etape. Ak sa neprerozdelia všetky finančné prostriedky kryté rozpočtom, alebo MsZ navýši finančné prostriedky na prerozdelenie dotácií, je možnosť prerozdeliť dotácie aj na základe žiadostí o mimoriadnu dotáciu.

**Kritériá na prerozdelenie dotácií v oblasti kultúry a vzdelávania**

**Oprávnené náklady pre oblasť vzdelávania a kultúry:**

* cestovné náklady (na celoslovenské súťaže, medzinárodné festivaly, reprezentáciu mesta...)
* materiálové vybavenie – kroje, kostýmy, tanečná obuv, hudobné nástroje, ozvučenie a podobne
* materiál na realizáciu podujatia pre občanov mesta – pomôcky, výzdoba, propagácia, ceny...
* náklady spojené so šírením duchovných hodnôt a reprezentáciou mesta – vydanie knihy, brožúry, CD, DVD...
* honoráre autorom (napr.: hudobné, divadelné účinkovanie, spracovanie scenára, libreta, hudby, textu, choreografie.....)

**Kritériá pre poskytnutie dotácie:**

* vystúpenia pre mesto
* realizácia podujatí pre občanov mesta
* reprezentácia mesta v zahraničí, družobných okresoch
* účasť na krajských, celoslovenských, medzinárodných festivaloch
* práca s talentovanými deťmi, mládežou
* koncepčnosť a dlhodobosť práce
* atraktívnosť pre divákov, občanov mesta
* ekonomická efektívnosť, schopnosť žiadateľa realizovať projekt
* zvýhodnenie projektov s vyšším spolufinancovaním ako 30%
* inovatívnosť a kreativita nápadu – myšlienky
* konsenzus komisie
* výška mediálneho výstupu a propagácie mesta
* umiestnenie jednotlivcov, resp. družstva za predošlé 2 roky
* rozširovanie poznania regionálnych dejín a kultúry u detí a mládeže
* návštevnosť podujatí, záujem, počet divákov
* doterajšia činnosť žiadateľa v prospech mesta

**Kritériá pre poskytovanie dotácií v sociálnej oblasti:**

- výška získaných prostriedkov vlastnou činnosťou

- prezentácia mesta

- odborné vzdelávanie

- integrácia fyzických osôb s ŤZP formou pracovnej terapie

- počet zapojených jednotlivcov a ich záujem na projekte

- rehabilitačné a spoločensko-kultúrne aktivity seniorov

Zároveň komisia žiada uviesť v zmluve o poskytnutí dotácií pre Gréckokatolícku charitu Prešov ( prevádzkové náklady – 3000,00 €) : *„ Gréckokatolícka charita v období do 31.12.2018 nevypovedá zmluvu žiadnemu klientovi s trvalým pobytom v Starej Ľubovni. V prípade ukončenia zmluvy zo strany poskytovateľa, bude musieť vrátiť adekvátnu časť dotácií .“*

**Kritériá pre poskytovanie dotácií v oblasti šport:**

Kritériá, na základe ktorých komisia športu a mládeže navrhuje MsR v Starej Ľubovni schváliť návrh dotácií na rok 2018

* percentuálne rozdelenie na kolektívne a individuálne športy na základe lepšej porovnateľnosti kritérií v pomere **62:38**,
* vychádzalo sa zo skutočností z predchádzajúcich **troch rokov**,
* zapájanie sa klubov do dlhodobých súťaží,
* reprezentácia mesta,
* zapájanie sa do súťaží vo viacerých vekových kategórií